බලයෙන් නෙරපා දැමුණු සුඩාන අග්‍රාමාත්‍ය අබ්දුල්ලා හැම්ඩොක් ට යළි බලය ලබා දීමට සුඩානයේ හමුදා කුමන්ත්‍රණය මෙහෙයවූ ජනරාල් අබ්දෙල් ෆාටා අල් බුර්හාන් පියවර ගෙන ඇත. සුඩානයේ හමුදා කුමන්ත්‍රණයක් සිදුවූයේ පසුගිය ඔක්තෝබර් 24 වැනිදාය. ඒ වනවිට රටේ අන්තර්වාර අග්‍රාමාත්‍ය ලෙස කටයුතු කරමින් සිටියේ හැම්ඩොක් ය. හමුදාපති ජනරාල් අබ්දෙල් ෆාටා අල් බුර්හාන් කුමන්ත්‍රණය මෙහෙයවමින් හැම්ඩොක් බලයෙන් නෙරපා දැමුවේ ඔහු අත්අඩංගුවට ගෙන නිවාස අඩස්සියට පත් කිරීමෙනි. කඩිනමින් මැතිවරණයක් පැවැත්වීමට හමුදාපතිවරයා වැසියන්ට පොරොන්දුවක් විය. එහෙත්, සුඩාන වැසියන්ගෙන් සහ ජාත්‍යන්තරයෙන් හමුදාපතිවරයාට දිගින් දිගටම බලපෑම් එල්ල වූයේ ප්‍රජාතන්ත්‍රවාදී රජයක් ස්ථාපිත කරන ලෙසය. ඒ අනුව, නව බලය බෙදා ගැනීමේ එකඟතාවකට අනුව, අග්‍රාමාත්‍ය අබ්දුල්ලා හැම්ඩොක් ට යළි ඔහුගේ ධුරය හිමිවිය.
සුඩාන අග්‍රාමාත්‍යවරයා කවුද?
අබ්දුල්ලා හැම්ඩොක්